Lars Barfoed (KF), 2004-03-09:
I Det Konservative Folkeparti ser vi beskæftigelsen som nok den største politiske udfordring i Danmark
både på kort og på længere sigt.
Det er dybt ulykkeligt for den enkelte at blive ramt af ledighed, og samtidig er ledigheden et stort samfundsøkonomisk problem.
Derfor har regeringen da også taget en lang række
Og det er da også lykkedes langt bedre i Danmark end i det øvrige Europa at fastholde en beskæftigelse på trods af de dårlige internationale konjunkturer.
Men udfordringen er enorm.
Det er nemlig ikke kun et spørgsmål om her og nu og på kort sigt at øge beskæftigelsen; det skal ses i en større sammenhæng.
Vi bliver nødt til at se i øjnene, at der sker
enorme forandringer både i Danmark og i verden omkring os
Vi må aldrig glemme, at det er indtjeningen i danske virksomheder, der sikrer os beskæftigelsen og i øvrigt også skaffer os finansieringen af vores velfærdssamfund.
Og det vel at mærke i en verden, hvor grænserne brydes ned, og hvor stort set alle virksomheder befinder sig i en global konkurrence med virksomheder i Kina, Indien og om få år Rusland, Brasilien og andre fjerntliggende lande.
Hvad har Socialdemokratiets og andre socialistiske
partiers svar på den udfordring så været?
Ja, jeg er ked af at skulle sige det, men det har været den sædvanlige socialdemokratiske medicin: flere offentlige udgifter og flere skatter på erhvervslivet, bl.a. en særlig ny skat på lønsummen, det vil sige på beskæftigelsen: Jo flere man ansætter, des mere skal virksomheden betale i skat.
Det er virkelig rendyrket socialdemokratisk beskæftigelsespolitik.
Danske lønmodtagere skal prise sig lykkelige for, at landet ud over de vanskelige internationale konjunkturer ikke også skal slæbe af sted med en socialdemokratisk regering, der ikke vil forstå, at verden har forandret sig totalt, siden Palle From fra »Krøniken« blev cand.polit. Den konservative-liberale regering er i fuld gang med at gennemføre de nødvendige forandringer.
Der skal skabes vækst, udvikling og beskæftigelse også på længere sigt.
Det giver grobund for vækst, beskæftigelse og velfærd, og det er fuldstændig uforståeligt, at oppositionen ikke vil være med til at fremtidssikre job i Danmark.
Det er absolut en af de væsentligste opgaver i de kommende år.
Derudover har vi jo taget en lang række
erhvervspolitiske initiativer
gennem de seneste år
, ikke mindst for at sikre de små og mellemstore virksomheder gode vækstvilkår.
Også på uddannelsesområdet er der gennemført reformer, der skal styrke kompetence og viden.
Det gælder både i folkeskolen, gymnasiet og de videregående uddannelser.
Dertil kommer så alle de økonomiske-politiske tiltag, der er taget på det seneste netop for at imødegå den stigende arbejdsløshed.
Vi har stimuleret den økonomiske vækst gennem en lempelig finanslov for 2004 med en finanseffekt på 0,4 pct. af bruttonationalproduktet.
Finansloven indeholder skattelettelser, der sætter gang i forbruget; det giver flere arbejdspladser.
Derudover har vi igangsat en handlingsplan for ledige akademikere, der skal sikre, at nyuddannede ikke tabes på gulvet, mens opsvinget er på vej. Ud over den økonomiske politik er det også af stor vigtighed for bekæmpelse af ledigheden, at vi har et arbejdsmarkedssystem, der fungerer optimalt.
Arbejdsmarkedssystemet skal til enhver tid kunne hjælpe de ledige med at finde den hurtigste og mest direkte vej til et nyt job.
Også dér er vi godt i gang med at udvikle Danmark.
Det er dejligt som konservativ at kunne konstatere, at vi har en konservativ-liberal regering, der er fuld af initiativer for at sikre beskæftigelsen i Danmark.